***ΣΥΛΛΟΓΟΣ ΥΠΑΛΛΗΛΩΝ***

***ΑΣΦΑΛΙΣΤΙΚΩΝ ΕΠΙΧΕΙΡΗΣΕΩΝ***

***Σ.Υ.Α.Ε. Βησσαρίωνος 9 10672 Αθήνα***

***Τηλ. 210-3616572***

***e-mail:*** ***syae@oase.gr*** ***– site:http://www.syae.gr***

Αθήνα, 22.9.2022

θεατρική ομάδα



Γιάννης Τσαρούχης *Σπίτι με μάσκες, οδός Αρείου Πάγου*

*Το Δ.Σ. του Σ.Υ.Α.Ε. με γνώμονα την αποσυμφόρηση της καθημερινότητας των συναδέλφων πιστεύει ότι: η Ομαδικότητα, η Τέχνη, η Μουσική και η αέναη κίνηση του πολιτισμού μας, αποδεικνύονται μοναδική ευκαιρία για αντοχή σε προβλήματα και δυσκολίες. Στο πλαίσιο αυτό αποφάσισε να δημιουργήσει σε συνεργασία με την θεατρολόγο Σοφία Ορφανού, θεατρική Ομάδα .*

*Ακολουθεί σημείωμα-πρόσκληση συμμετοχής της θεατρολόγου :*

*«Είμαι κοινωνικός, εξωστρεφής, ανοιχτός στην εμπειρία, ντροπαλός, συνεσταλμένος, περίεργος, είμαι από 19-99 χρονών …. είμαι ….. Θα πάω στη θεατρική ομάδα του ΣΥΑΕ γιατί θέλω:*

* *Να εκφραστώ, να ξεφύγω από τη ρουτίνα*
* *Να διασκεδάσω, να ζήσω νέες εμπειρίες*
* *Να «εκμεταλλευτώ» δημιουργικά τον ελεύθερο χρόνο μου*
* *Να γνωρίσω κόσμο, … ήρωες από την παγκόσμια λογοτεχνία, τη σκέψη και τη φιλοσοφία τους*
* *Να κατανοήσω συναισθήματα και συμπεριφορές*
* *Να κάνω ένα ταξίδι μέσα μου και στον κόσμο*
* *Γιατί όλοι μπορούμε να κάνουμε Θέατρο*

*Ελάτε λοιπόν ο καθένας για το δικό του λόγο, μια φορά την εβδομάδα που θα αποφασίσουμε όλοι μαζί, να επιβιβαστούμε στο ίδιο βαγόνι ….*

*Με εκτίμηση,*

*Σοφία Ορφανού*

*θεατρολόγος-σκηνοθέτης»*

*Οι συναντήσεις θα πραγματοποιούνται στα γραφεία του Συλλόγου και θα έχουν συχνότητα 1 φορά την εβδομάδα σε απογευματινό προγραμματισμένο χρόνο. Η συνδρομή για κάθε συμμετέχοντα θα είναι 12€ ανά μήνα.*

*Δηλώσεις συμμετοχής γίνονται ηλεκτρονικά στο e-mail* ***syae@oase.gr****όπου θα αναγράφονται το ονοματεπώνυμο, η εταιρία, η διεύθυνση , το τηλέφωνο επικοινωνίας & το e-mail.*

***Δηλώσεις συμμετοχής θα γίνονται δεκτές μέχρι 5 /10/2022***

**Με τιμή,**

**Για το Διοικητικό Συμβούλιο**

 **O Πρόεδρος Ο Γεν. Γραμματέας**

 **Σπύρος Κολαΐτης Αλεξάνδρα Θεοδωρίδου**